title: 2017 m. gegužės 11 d. Tarybos sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas

text:
12.5.2017

               LT

               Europos Sąjungos oficialusis leidinys

               L 121/39

         TARYBOS SPRENDIMAS (BUSP) 2017/809
   2017 m. gegužės 11 d.
   kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją, kurios III skyriuje pateiktas kovos su tokiu platinimu priemonių, kurių reikia imtis Sąjungoje ir trečiosiose šalyse, sąrašas;

               (2)

               Sąjunga aktyviai įgyvendina tą strategiją ir vykdo jos III skyriuje išvardytas priemones, visų pirma teikdama finansinius išteklius daugiašalių institucijų vykdomiems konkretiems projektams remti, valstybėms, kurioms to reikia, teikdama techninę pagalbą ir dalydamasi su jomis patirtimi plataus spektro neplatinimo priemonių srityje bei stiprindama Jungtinių Tautų (JT) Saugumo Tarybos vaidmenį;

               (3)

               2004 m. balandžio 28 d. JT Saugumo Taryba priėmė Rezoliuciją 1540 (2004) (toliau – JT ST rezoliucija 1540 (2004)) – pirmą tarptautinį dokumentą, kuriame integruotai ir išsamiai nagrinėjami su masinio naikinimo ginklais, jų siuntimo į taikinį priemonėmis ir atitinkamomis medžiagomis susiję klausimai. JT ST rezoliucija 1540 (2004) visoms valstybėms nustatyti saistantys įpareigojimai, kuriais buvo siekiama užkirsti kelią nevalstybiniams subjektams įsigyti tokių ginklų ir su jais susijusių medžiagų bei atgrasyti juos nuo tokio įsigijimo. Be to, JT ST rezoliucijoje 1540 (2004) valstybės paragintos šia rezoliucija įsteigtam Jungtinių Tautų Saugumo Tarybos komitetui (toliau – JT ST rezoliucijos 1540 komitetas) pateikti ataskaitą dėl veiksmų, kurių jos ėmėsi ar ketina imtis siekdamos įgyvendinti JT ST rezoliuciją 1540 (2004);

               (4)

               2006 m. balandžio 27 d. JT Saugumo Taryba priėmė Rezoliuciją 1673 (2006) ir nusprendė, kad JT ST rezoliucijos 1540 komitetas turėtų intensyviau skatinti visapusišką JT ST rezoliucijos 1540 (2004) įgyvendinimą pasitelkiant darbo programas, informavimo veiklą, pagalbą, dialogą ir bendradarbiavimą. Ji taip pat paragino JT ST rezoliucijos 1540 komitetą kartu su valstybėmis ir tarptautinėmis, regioninėmis bei subregioninėmis organizacijomis išnagrinėti galimybę dalytis patyrimu ir įgyta patirtimi bei galimybę pasinaudoti programomis, kuriomis būtų galima sudaryti palankesnes sąlygas JT ST rezoliucijos 1540 (2004) įgyvendinimui;

               (5)

               2011 m. balandžio 20 d. JT Saugumo Taryba priėmė Rezoliuciją 1977 (2011) ir nusprendė pratęsti JT ST rezoliucijos 1540 komiteto įgaliojimus 10 metų laikotarpiui iki 2021 m. balandžio 25 d. Ji taip pat nusprendė, kad JT ST rezoliucijos 1540 komitetas turi toliau intensyvinti pastangas, kad visos valstybės būtų skatinamos visapusiškai įgyvendinti JT ST rezoliuciją 1540 (2004), aktyviai dalyvauti ieškant vienas kitą atitinkančių pagalbos pasiūlymų ir prašymų, taikydamas tokias priemones kaip apsilankymai atitinkamos valstybės kvietimu, pagalbos prašymo formos, veiksmų planai ar kita JT ST rezoliucijos 1540 komitetui teikiama informacija, ir anksčiau nei 2016 m. gruodžio mėn. atlikti išsamią JT ST rezoliucijos 1540 (2004) įgyvendinimo padėties apžvalgą;

               (6)

               2016 m. gruodžio 15 d. Saugumo Taryba vieningai priėmė Rezoliuciją 2325 (2016), kurioje patvirtino 2016 m. vykdyto JT ST rezoliucijos 1540 (2004) išsamios apžvalgos proceso rezultatus. Ji paragino visas valstybes sustiprinti nacionalines priemones įgyvendinant JT ST rezoliuciją 1540 (2004), taip pat paragino teikti daugiau pagalbos, skirtos valstybių pajėgumams šioje srityje plėtoti, be kita ko, pasitelkiant savanoriškus įnašus, taip pat paragino suinteresuotuosius subjektus, įskaitant pilietinės visuomenės ir akademinės bendruomenės atstovus, aktyviau bendradarbiauti;

               (7)

               įgyvendinant Tarybos bendruosius veiksmus 2006/419/BUSP, (1), Tarybos bendruosius veiksmus 2008/368/BUSP (2) ir Tarybos sprendimą 2013/391/BUSP (3), svariai sumažintas ataskaitų nepateikusių valstybių ir valstybių, nepateikusių papildomos informacijos, kurios, gavęs neišsamias ataskaitas, paprašė JT ST rezoliucijos 1540 komitetas, skaičius;

               (8)

               JT Nusiginklavimo reikalų biurui (JT NRB), kuris yra atsakingas už esminės ir logistinės pagalbos teikimą JT ST rezoliucijos 1540 komitetui ir jo ekspertų grupei, turėtų būti pavestas pagal šį sprendimą vykdytinų projektų techninis įgyvendinimas;

               (9)

               šis sprendimas turėtų būti įgyvendinamas laikantis Komisijos ir JT sudaryto Finansinio ir administracinio pagrindų susitarimo dėl Sąjungos finansinių įnašų į JT administruojamas programas ir projektus valdymo,

         PRIĖMĖ ŠĮ SPRENDIMĄ:
   1 straipsnis
   1.   Vadovaudamasi ES kovos su masinio naikinimo ginklų platinimu strategija (toliau – ES strategija), kuria siekiama stiprinti JT Saugumo Tarybos vaidmenį ir didinti jos kompetenciją sprendžiant su platinimu susijusias problemas, Sąjunga toliau remia Jungtinių Tautų Saugumo Tarybos (toliau – JT ST) rezoliucijų 1540 (2004) ir 1977 (2011) įgyvendinimą.
   2.   Projektus, kurias remiama JT ST rezoliucija 1540 (2004), atitinkančius ES strategijos priemones, sudaro subregioniniai seminarai, apsilankymai šalyse, susitikimai, renginiai, mokymas ir viešųjų ryšių veiksmai.
   3.   Projektais siekiama šių tikslų:

               —

               intensyvinti atitinkamas nacionalines ir regionines pastangas ir pajėgumus, visų pirma rengiant mokymus, stiprinant gebėjimus ir sudarant palankesnes sąlygas pagalbai gauti, glaudžiai koordinuojant veiksmus su kitomis Sąjungos programomis ir kitais subjektais, dalyvaujančiais įgyvendinant JT ST rezoliuciją 1540 (2004), kad būtų užtikrinta sinergija ir papildomumas;

               —

               prisidėti prie konkrečių rekomendacijų, pateiktų tiek 2009 m. visapusiškoje JT ST rezoliucijos 1540 (2004) įgyvendinimo padėties apžvalgoje, tiek 2016 m. atliktos išsamios apžvalgos išvadose, įgyvendinimo praktikoje, visų pirma techninės pagalbos, tarptautinio bendradarbiavimo ir visuomenės informuotumo didinimo srityse;

               —

               valstybių prašymu remti savanoriškų JT ST rezoliucijos 1540 (2004) nacionalinių įgyvendinimo veiksmų planų rengimą;

               —

               skatinti atitinkamus pramonės ir pilietinės visuomenės suinteresuotuosius subjektus dalyvauti įgyvendinant JT ST rezoliuciją 1540 (2004).

         4.   Išsamus projektų aprašymas pateikiamas priede.
   2 straipsnis
   1.   Vyriausiasis įgaliotinis yra atsakingas už šio sprendimo įgyvendinimą.
   2.   1 straipsnio 2 dalyje nurodytus projektus techniškai įgyvendina JT NRB, atitinkamais atvejais bendradarbiaudamas su Europos saugumo ir bendradarbiavimo organizacija (ESBO), Afrikos Sąjunga, Amerikos valstybių organizacija ir Arabų Valstybių Lyga. JT NRB sudaro susitarimą su ESBO dėl lėšų, reikalingų konkrečių ESBO projektų įgyvendinimui, pervedimo.
   3.   1 straipsnio 2 dalyje nurodytų projektų techninį įgyvendinimą JT NRB atlieka vyriausiojo įgaliotinio atsakomybe ir jam kontroliuojant. Tuo tikslu vyriausiasis įgaliotinis su JT NRB sudaro reikiamus susitarimus.
   3 straipsnis
   1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 2 635 170,77 EUR. Bendra biudžeto sąmata visam projektui yra 2 672 770,77 EUR; ši suma bus suteikta naudojant bendrą finansavimą iš Europos Sąjungos bendrojo biudžeto.
   2.   Iš 1 dalyje nurodytos sumos finansuojamos išlaidos tvarkomos laikantis Europos Sąjungos bendrajam biudžetui taikomų procedūrų ir taisyklių.
   3.   Komisija prižiūri, kad 2 dalyje nurodytos išlaidos būtų tinkamai tvarkomos. Tuo tikslu Komisija sudaro finansavimo susitarimą su JT NRB. Susitarime nustatoma, kad JT NRB turi užtikrinti Sąjungos įnašo matomumą, proporcingą jo dydžiui. Jame taip pat nustatoma, kad galutinė atsakomybė dėl 1 straipsnio 2 dalyje nurodytų projektų techninio įgyvendinimo Komisijos atžvilgiu tenka JT NRB.
   4.   Įsigaliojus šiam sprendimui, Komisija stengiasi kuo greičiau sudaryti 3 dalyje nurodytą finansavimo susitarimą. Ji praneša Tarybai apie visus sunkumus to proceso metu ir finansavimo susitarimo sudarymo datą.
   4 straipsnis
   Vyriausiasis įgaliotinis teikia Tarybai šio sprendimo įgyvendinimo ataskaitas, grindžiamas JT NRB reguliariai rengiamomis ataskaitomis. Taryba tų ataskaitų pagrindu atlieka įvertinimą. Komisija teikia informaciją dėl 1 straipsnio 2 dalyje nurodytų projektų finansinių aspektų.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti praėjus 36 mėnesiams po 3 straipsnio 3 dalyje nurodyto finansavimo susitarimo sudarymo dienos arba praėjus šešiems mėnesiams nuo šio sprendimo priėmimo dienos, jeigu per tą laikotarpį nesudaromas joks finansavimo susitarimas.

      Priimta Briuselyje 2017 m. gegužės 11 d.

            Tarybos vardu

            Pirmininkas

         C. CARDONA

      (1)  2006 m. birželio 12 d. Tarybos bendrieji veiksmai 2006/419/BUSP, kuriais remiamas Jungtinių Tautų Saugumo Tarybos rezoliucijos Nr. 1540 (2004) įgyvendinimas ir atsižvelgiama į ES kovos su masinio naikinimo ginklų platinimu strategijos įgyvendinimą (OL L 165, 2006 6 17, p. 30).

      (2)  2008 m. gegužės 14 d. Tarybos bendrieji veiksmai 2008/368/BUSP, kuriais remiamas Jungtinių Tautų Saugumo Tarybos rezoliucijos 1540 (2004) įgyvendinimas ir atsižvelgiama į ES kovos su masinio naikinimo ginklų platinimu strategijos įgyvendinimą (OL L 127, 2008 5 15, p. 78).

      (3)  2013 m. liepos 22 d. Tarybos sprendimas 2013/391/BUSP, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas praktikoje (OL L 198, 2013 7 23, p. 40).

      PRIEDAS
      1.   TIKSLAS

      Bendras šio sprendimo tikslas – skatinti JT ST rezoliucijų 1540 (2004) ir 1977 (2011) įgyvendinimą atsižvelgiant į ES kovos su masinio naikinimo ginklų platinimu strategijos įgyvendinimą imantis konkrečių priemonių, kuriomis siekiama šių tikslų: intensyvinti atitinkamas nacionalines ir regionines pastangas ir pajėgumus, visų pirma stiprinant gebėjimus ir sudarant palankesnes sąlygas pagalbai gauti; prisidėti prie konkrečių rekomendacijų, pateiktų tiek 2009 m. visapusiškoje JT ST rezoliucijos 1540 (2004) įgyvendinimo padėties apžvalgoje, tiek 2016 m. atliktos išsamios apžvalgos išvadose, įgyvendinimo praktikoje, visų pirma techninės pagalbos, tarptautinio bendradarbiavimo ir visuomenės informuotumo didinimo srityse.
      2.   PRIEMONĖS

      2.1.   Priemonių tikslai

                  —

                  Remti konkrečių šalių vykdomą ir regioninę įgyvendinimo veiklą, įskaitant savanoriškų nacionalinių įgyvendinimo veiksmų planų ar pagrindinių JT ST rezoliucijos 1540 (2004) reikalavimų įgyvendinimo veiksmų gairių rengimą, nacionalinių ekspertų mokymą, regioninio / subregioninio koordinavimo pastangų stiprinimą ir kitą veiklą, skirtą skatinti ilgalaikį įgyvendinimo nacionaliniu bei subregioniniu lygiais procesą;

                  —

                  skatinti ir remti visuotinį ataskaitų teikimą, kaip raginama JT ST rezoliucijoje 1540 (2004);

                  —

                  stiprinti pramonės ir pilietinės visuomenės vaidmenį įgyvendinant JT ST rezoliuciją 1540 (2004);

                  —

                  didinti politikos formuotojų ir pramonės bei pilietinės visuomenės atstovų informuotumą apie JT ST rezoliucijos 1540 (2004) įgyvendinimo svarbą;

                  —

                  stiprinti subregioninį, regioninį ir tarptautinį bendradarbiavimą įgyvendinant JT ST rezoliuciją 1540 (2004), tinkamai atsižvelgiant į JT ST rezoliucijos 1540 komiteto ir jo ekspertų grupės vaidmenį, taip pat komiteto darbo programą;

                  —

                  prisidėti siekiant didesnės tarptautinių suinteresuotųjų subjektų pastangų sinergijos įgyvendinant JT ST rezoliuciją 1540 (2004), visų pirma ESBO regione.

            2.2.   Priemonių apibūdinimas

                  a)

                  JT NRB, palaikydamas glaudžius ryšius su JT ST rezoliucijos 1540 komitetu, patenkins ne daugiau kaip septynis valstybių pateiktus prašymus, pirmenybę teikdamas valstybėms iš ESBO regiono, Afrikos regiono ir Persijos įlankos bei Artimųjų Rytų regiono. Teikiama pagalba bus skirta tam, kad valstybės galėtų imtis papildomų praktinių veiksmų JT ST rezoliucijoje 1540 (2004) nustatytiems įpareigojimams įgyvendinti nacionaliniu lygiu, tokiu būdu patenkinant valstybių JT ST rezoliucijos 1540 komitetui pateiktus pagalbos prašymus. Tokia pagalba papildys JT ST rezoliucijos 1540 komiteto vykdomą vienas kitą atitinkančių pagalbos pasiūlymų ir prašymų paieškos veiklą, tačiau neapims techninės įrangos teikimo ar įsigijimo.

                  b)

                  JT NRB rems pastangas, kuriomis siekiama visuotinio ataskaitų teikimo. Nors JT ST rezoliucijoje 1540 (2004) valstybės raginamos ne vėliau kaip per šešis mėnesius nuo rezoliucijos priėmimo pateikti JT ST rezoliucijos 1540 komitetui pirmą ataskaitą dėl veiksmų, kurių jos ėmėsi ar ketina imtis tai rezoliucijai įgyvendinti, vis dar yra ataskaitų nepateikusių valstybių. Tame kontekste JT NRB per savo regioninį centrą Afrikoje (UNREC) ir savo regioninį centrą Azijoje ir Ramiojo vandenyno šalyse (UNRCPD), glaudžiai bendradarbiaudamas su Afrikos Sąjunga bei atitinkamais regioniniais Europos Sąjungos cheminių, biologinių, radioaktyvių bei branduolinių medžiagų rizikos mažinimo kompetencijos centrais (toliau – ES ChBRB kompetencijos centrai), rems ne daugiau kaip penkis nacionalinius arba regioninius veiksmus, konkrečiai skirtus ataskaitų nepateikusioms valstybėms.

                  c)

                  Be to, JT NRB rems tris regioninius / subregioninius mokymo kursus nacionaliniams ryšių palaikymo punktams, valstybių paskirtiems siekiant koordinuoti JT ST rezoliucijos 1540 (2004) įgyvendinimą nacionaliniu lygiu ir padėti sukurti ryšių palaikymo punktų tinklą, taip pat jų komunikacijos su JT ST rezoliucijos 1540 komitetu gerinimą.

                  d)

                  JT NRB pagal subrangos sutartį, be kitų veiklos rūšių, ESBO sekretoriatui paves atlikti tyrimą, kaip skatinti tolesnę atitinkamų tarptautinių suinteresuotųjų subjektų, dalyvaujančių įgyvendinant JT ST rezoliuciją 1540 (2004) ESBO regione, pastangų sinergiją.

                  e)

                  JT NRB rems ne daugiau kaip tris JT ST rezoliucijos 1540 (2004) regionines pramonės atstovų konferencijas. Nuo 2012 m. Vokietijos vyriausybė, gaudama pagalbą pagal „ES informavimo programą dėl dvejopo naudojimo prekių“ ir iš JT NRB, Vysbadeno mieste surengė keturias konferencijas pramonės ir pilietinės visuomenės suinteresuotiesiems subjektams, siekdama skatinti pramonės ir privačiojo sektoriaus dalyvavimą įgyvendinant JT ST rezoliuciją 1540 (2004). Vienas iš ketvirtosios tokios konferencijos, surengtos 2015 m. lapkričio mėn. bendradarbiaujant su JT ST rezoliucijos 1540 komitetu, jo ekspertų grupe ir JT NRB, rezultatų buvo bendras susitarimas stiprinti regioninį požiūrį, t. y. surengti panašias konferencijas įskaitant Azijoje, Lotynų Amerikoje ir ESBO regione. Būsimosios pramonės suinteresuotiesiems subjektams skirtos regioninės konferencijos turėtų papildyti pagal atitinkamas Sąjungos programas vykdomą darbą, pvz., ES ChBRB kompetencijos centrų ir (arba) pagal partnerystės principu grindžiamą ES dvejopos paskirties prekių eksporto kontrolės programą vykdomą darbą.

                  f)

                  JT NRB rengs arba rems seminarus pilietinės visuomenės, akademinės bendruomenės ir pramonės atstovams, skirtus 2016 m. JT ST rezoliucijos 1540 (2004) įgyvendinimo padėties išsamios apžvalgos išvadų įgyvendinimui praktikoje. Tame kontekste JT NRB rems pagalbos prašančių valstybių nacionalinių pareigūnų dalyvavimą mokymo kursuose ir kitoje gebėjimų stiprinimo veikloje.

            Prireikus JT NRB sieks užtikrinti sinergiją su kitų subjektų, dalyvaujančių įgyvendinant JT ST 1540 (2004), regioninių ES ChBRB kompetencijos centrų bei kitų Sąjungos remiamų šios srities programų veikla.
      2.3.   Priemonių rezultatai

      Geresnis JT ST rezoliucijos 1540 (2004) įgyvendinimas valstybėms imantis papildomų veiksmų siekiant ją visapusiškai įgyvendinti; veiksmingų ir tikroviškų nacionalinių veiksmų planų svarbiausiems tos rezoliucijos reikalavimams įgyvendinti parengimas; išplėsti regioniniai ir subregioniniai suderinti požiūriai dėl JT ST rezoliucijos 1540 (2004) įgyvendinimo; ir dalyvaujančių valstybių ir pagalbos teikėjų veiksmingų partnerysčių sudarymas.
      Daugiau pirmą kartą parengtų ataskaitų iš valstybių, kurios dar nėra pateikusios savo pirmosios nacionalinės ataskaitos dėl JT ST rezoliucijos 1540 (2004) įgyvendinimo.
      Aktyvesnis pramonės ir pilietinės visuomenės atstovų dalyvavimas įgyvendinant JT ST rezoliuciją 1540 (2004) tarptautiniu, regioniniu ir nacionaliniu lygiais.
      Geresnis visuomenės informuotumas apie visapusiško JT ST rezoliucijos 1540 (2004) ir 2009 m. bei 2016 m. išsamių apžvalgų išvadų įgyvendinimo svarbą.
      3.   PARTNERIAI ĮGYVENDINANT PRIEMONES

      JT NRB, glaudžiai bendradarbiaudamas su JT ST rezoliucijos 1540 komitetu, toliau plėtos veiksmingas partnerystes su atitinkamomis regioninėmis organizacijomis, visų pirma ESBO, Afrikos Sąjunga ir Arabų Valstybių Lyga, taip pat su ES ChBRBkompetencijos centrais, kuriems finansinę paramą teikia Europos Komisija ir kurių iniciatyvą bendrai įgyvendina Jungtinis tyrimų centras (JRC) bei JT tarpregioninio nusikalstamumo ir justicijos mokslinių tyrimų institutas (UNICRI).
      Kalbant apie projektus ESBO regione, JT NRB sudaro susitarimą su ESBO dėl tokių projektų įgyvendinimui reikalingų lėšų pervedimo, tokiu būdu visapusiškai pasinaudojant galimybėmis, kurias suteikia 2011 m. JT NRB ir ESBO sekretoriato sudarytas susitarimo memorandumas dėl masinio naikinimo ginklų neplatinimui skirtų projektų bendro įgyvendinimo.
      Siekdamas užtikrinti veiksmingą sinergiją ir išvengti veiklos dubliavimo, JT NRB taip pat toliau bendradarbiaus su kitomis tarptautinėmis organizacijomis ir agentūromis, įskaitant Tarptautinę atominės energijos agentūrą (TATENA), Cheminio ginklo uždraudimo organizaciją (OPCW), Pasaulio sveikatos organizaciją (PSO), Jungtinių Tautų Maisto ir žemės ūkio organizaciją (FAO) ir Pasaulinę gyvūnų sveikatos organizaciją (OIE).
      4.   SĄVEIKA SU SĄJUNGOS PASTANGOMIS

      Remdamasi JT NRB reguliariai teikiama informacija apie savo veiklą, Sąjunga gali nuspręsti tas pastangas papildyti tiksline diplomatine veikla, kuria būtų siekiama didinti informuotumą nacionalinių veiksmų planų įgyvendinimo ir nacionalinių ataskaitų teikimo srityje.
      5.   SUBJEKTAI, KURIEMS SKIRTOS PRIEMONĖS

                  —

                  Valstybės, vyriausybių pareigūnai;

                  —

                  JT ST rezoliucijos 1540 komitetas ir kiti JT subjektai;

                  —

                  tarptautinės, regioninės ir subregioninės organizacijos;

                  —

                  vyriausybės ir organizacijos, teikiančios ir gaunančios techninę pagalbą pagal JT ST rezoliuciją 1540 (2004);

                  —

                  pilietinė visuomenė ir pramonė.

            6.   VIETA

      JT NRB atrinks galimas susitikimų, seminarų ir kitų renginių vietas. Taikomi vietos pasirinkimo kriterijai apims atitinkamos konkretaus regiono valstybės pasiryžimą ir įsipareigojimą būti renginio priimančiąja šalimi. Konkrečių apsilankymų šalyse ar veiksmų konkrečiose šalyse vietų pasirinkimas priklausys nuo suinteresuotųjų valstybių kvietimų ir, atitinkamais atvejais, nuo JT ST rezoliucijos 1540 komiteto sprendimų vadovaujantis komiteto darbo programa.
      7.   TRUKMĖ

      Bendra planuojama projekto trukmė yra 36 mėnesiai.


title: 2015 m. vasario 18 d. Europos Centrinio Banko sprendimas (ES) 2015/509, kuriuo panaikinamas Sprendimas ECB/2013/6 dėl nepadengtų Vyriausybės garantuotų bankų obligacijų nuosavo naudojimo kaip įkaito Eurosistemos pinigų politikos operacijoms taisyklių, Sprendimas ECB/2013/35 dėl papildomų priemonių, susijusių su Eurosistemos refinansavimo operacijomis ir įkaito tinkamumu, ir Sprendimo ECB/2014/23 dėl atlyginimo už indėlius, balansus ir laikomą atsargų perteklių 1, 3 ir 4 straipsniai (ECB/2015/9)

text:
2.4.2015

               LT

               Europos Sąjungos oficialusis leidinys

               L 91/1

         EUROPOS CENTRINIO BANKO SPRENDIMAS (ES) 2015/509
   2015 m. vasario 18 d.
   kuriuo panaikinamas Sprendimas ECB/2013/6 dėl nepadengtų Vyriausybės garantuotų bankų obligacijų nuosavo naudojimo kaip įkaito Eurosistemos pinigų politikos operacijoms taisyklių, Sprendimas ECB/2013/35 dėl papildomų priemonių, susijusių su Eurosistemos refinansavimo operacijomis ir įkaito tinkamumu, ir Sprendimo ECB/2014/23 dėl atlyginimo už indėlius, balansus ir laikomą atsargų perteklių 1, 3 ir 4 straipsniai (ECB/2015/9)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį ir 34 straipsnio 1 dalies antrą įtrauką,
   kadangi:

               (1)

               siekiant aiškumo ir nuoseklumo bei Eurosistemos įkaito sistemos supaprastinimo, sprendimuose ECB/2013/6 (1) ir ECB/2013/35 (2) bei Sprendimo ECB/2014/23 (3) 1 straipsnyje nustatyti įsipareigojimai buvo įtraukti į Europos Centrinio Banko gaires (ES) 2015/510 (ECB/2014/60) (4), kurios yra pagrindinis teisės aktas Eurosistemos pinigų poilitikos priemonių ir procedure srityje;

               (2)

               siekiant aiškumo ir nuoseklumo bei Eurosistemos teisinės sistemos supaprastinimo, Sprendimo ECB/2014/23 3 straipsnio nuostatos buvo įtrauktos į Gaires ECB/2012/27 (5), o Sprendimo ECB/2014/23 4 straipsnio nuostatos buvo įtrauktos į Gaires ECB/2014/9 (6);

               (3)

               todėl sprendimai ECB/2013/6 ir ECB/2013/35 bei Sprendimo ECB/2014/23 1, 3 ir 4 straipsniai turėtų būti panaikinti,

         PRIĖMĖ ŠĮ SPRENDIMĄ:
   1 straipsnis
   Sprendimų ECB/2013/6 ir ECB/2013/35 bei Sprendimo ECB/2014/23 1 straipsnio panaikinimas
   1.   Panaikinami sprendimai ECB/2013/6 ir ECB/2013/35.
   2.   Panaikinamas Sprendimo ECB/2014/23 1 straipsnis.
   3.   Nuorodos į 1 ir 2 dalyse nurodytus panaikintus sprendimus ir straipsnį laikomos nuorodomis į Gaires (ES) 2015/510 (ECB/2014/60).
   2 straipsnis
   Sprendimo ECB/2014/23 3 ir 4 straipsnių panaikinimas
   1.   Panaikinami Sprendimo ECB/2014/23 3 ir 4 straipsniai.
   2.   Nuorodos į panaikintą Sprendimo ECB/2014/23 3 straipsnį laikomos nuorodomis į Gairių ECB/2012/27 II priedo 12 straipsnio 5 dalį.
   3.   Nuorodos į panaikintą Sprendimo ECB/2014/23 4 straipsnį laikomos nuorodomis į Gairių ECB/2014/9 5 straipsnio 2 ir 3 dalis.
   3 straipsnis
   Įsigaliojimas
   1.   Šio sprendimo 1 straipsnis įsigalioja 2015 m. gegužės 1 d.
   2.   Šio sprendimo 2 straipsnis įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2015 m. vasario 18 d.

            ECB Pirmininkas

         Mario DRAGHI

      (1)  2013 m. kovo 20 d. Sprendimas ECB/2013/6 dėl nepadengtų Vyriausybės garantuotų bankų obligacijų nuosavo naudojimo kaip įkaito Eurosistemos pinigų politikos operacijoms taisyklių (OL L 95, 2013 4 5, p. 22).

      (2)  2013 m. rugsėjo 26 d. Sprendimas ECB/2013/35 dėl papildomų priemonių, susijusių su Eurosistemos refinansavimo operacijomis ir įkaito tinkamumu (OL L 301, 2013 11 12, p. 6).

      (3)  2014 m. birželio 5 d. Sprendimas ECB/2014/23 dėl atlyginimo už indėlius, balansus ir laikomą atsargų perteklių (OL L 168, 2014 6 7, p. 115).

      (4)  2014 m. gruodžio 19 d. Eurpos Centrinio Banko gairės (ES) 2015/510 dėl Eurosistemos pinigų politikos sistemos įgyvendinimo (ECB/2014/60) (Žr. šio Oficialiojo leidinio p. 1).

      (5)  2012 m. gruodžio 5 d. Gairės ECB/2012/27 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (OL L 30, 2013 1 30, p. 1).

      (6)  2014 m. vasario 20 d. Gairės ECB/2014/9 dėl nacionalinių centrinių bankų vidaus turto ir įsipareigojimų valdymo operacijų (OL L 159, 2014 5 28, p. 56).


title: 2012/710/ES: 2012 m. lapkričio 13 d. Tarybos sprendimas dėl automatinio keitimosi daktiloskopiniais duomenimis Estijoje pradžios

text:
20.11.2012

               LT

               Europos Sąjungos oficialusis leidinys

               L 321/61

         TARYBOS SPRENDIMAS
   2012 m. lapkričio 13 d.
   dėl automatinio keitimosi daktiloskopiniais duomenimis Estijoje pradžios
   (2012/710/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų ir įstaigų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Estija atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus;

               (6)

               Estija sėkmingai atliko bandomąjį sistemos patikrinimą su Austrija;

               (7)

               buvo surengtas vertinimo vizitas Estijoje, o Austrijos vertinimo grupė parengė šio vertinimo vizito ataskaitą bei pateikė ją atitinkamai Tarybos darbo grupei;

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi daktiloskopiniais duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės daktiloskopinių duomenų paieškos srityje Estija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 9 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 13 d.

            Tarybos vardu

            Pirmininkas

         V. SHIARLY

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 1989 m. kovo 13 d. Tarybos sprendimas dėl Antro papildomo protokolo prie Europos ekonominės bendrijos ir Islandijos Respublikos susitarimo, sąlygoto Ispanijos Karalystės ir Portugalijos Respublikos stojimo į Bendriją, sudarymo

text:
Svarbus teisinis pranešimas

|

31989D0330

Oficialusis leidinys L 136 , 19/05/1989 p. 0009 - 0009 specialusis leidimas suomių kalba: skyrius 2 tomas 7 p. 0037  specialusis leidimas švedų kalba: skyrius 2 tomas 7 p. 0037

		Tarybos sprendimas1989 m. kovo 13 d.dėl Antro papildomo protokolo prie Europos ekonominės bendrijos ir Islandijos Respublikos susitarimo, sąlygoto Ispanijos Karalystės ir Portugalijos Respublikos stojimo į Bendriją, sudarymo(89/330/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi remiantis Reglamentu (EEB) Nr. 839/88 [1] muitų, kuriais dešimties šalių Bendrija apmokestina iš Ispanijos ir Portugalijos įvežamas tam tikras prekes, rinkimas, minėtiems muitams sumažėjus iki 2 % ar tapus dar mažesniems, buvo visiškai sustabdytas;kadangi siekiant visiškai sustabdyti susitarime numatytų ir į Islandiją iš Ispanijos įvežamų prekių apmokestinimą muitais, kai šie muitai sumažėja iki 2 % ar tampa dar mažesni, būtina sudaryti Antrą papildomą protokolą prie Europos ekonominės bendrijos ir Islandijos Respublikos susitarimo [2], pasirašyto Briuselyje 1972 m. liepos 22 d.,PRIĖMĖ ŠĮ SPRENDIMĄ:1 straipsnisBendrijos vardu yra patvirtinamas Antras papildomas protokolas prie Europos ekonominės bendrijos ir Islandijos Respublikos susitarimo, sąlygoto Ispanijos Karalystės ir Portugalijos Respublikos stojimo į Bendriją.Protokolo tekstas yra pridedamas prie šio sprendimo.2 straipsnisTarybos pirmininkas pateikia Protokolo 3 straipsnyje numatytą pranešimą [3].3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1989 m. kovo 13 d.Tarybos varduPirmininkasC. Solchaga Catalan[1] OL L 87, 1988 3 31, p. 1.[2] OL L 301, 1972 12 31, p. 2.[3] Tarybos Generalinis Sekretoriatas protokolo įsigaliojimo datą paskelbs Europos Bendrijų oficialiajame leidinyje.--------------------------------------------------


title: 2006/611/EB: 2006 m. balandžio 10 d. Taryboje posėdžiavusių valstybių narių vyriausybių atstovų sprendimas dėl Vidaus susitarimo, iš dalies keičiančio 2000 m. rugsėjo 18 d. Vidaus susitarimą dėl priemonių, kurių reikia imtis, ir tvarkos, kurios reikia laikytis siekiant įgyvendinti AKR ir EB partnerystės susitarimą, laikino taikymo

text:
9.9.2006

               LT

               Europos Sąjungos oficialusis leidinys

               L 247/46

         TARYBOJE POSĖDŽIAVUSIŲ VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2006 m. balandžio 10 d.
   dėl Vidaus susitarimo, iš dalies keičiančio 2000 m. rugsėjo 18 d. Vidaus susitarimą dėl priemonių, kurių reikia imtis, ir tvarkos, kurios reikia laikytis siekiant įgyvendinti AKR ir EB partnerystės susitarimą, laikino taikymo
   (2006/611/EB)
   TARYBOJE POSĖDŽIAVĘ EUROPOS BENDRIJOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį,
   atsižvelgdami į 2000 m. birželio 23 d. Kotonu (Beninas) pasirašytą AKR ir EB partnerystės susitarimą (toliau – AKR ir EB susitarimas), iš dalies pakeistą 2005 m. birželio 25 d. Liuksemburge pasirašytu Susitarimu (toliau – Susitarimas, iš dalies keičiantis AKR ir EB susitarimą),
   atsižvelgdami į Komisijos parengtą projektą,
   kadangi:

               (1)

               Pagal AKR ir EB susitarimo 95 straipsnio 3 dalį 2005 m. birželio 25 d. AKR ir EB Ministrų Taryba priėmė Sprendimą Nr. 5/2005 dėl pereinamojo laikotarpio priemonių, taikomų nuo pataisyto AKR–EB partnerystės susitarimo pasirašymo dienos iki jo įsigaliojimo dienos (1).

               (2)

               Šių pereinamojo laikotarpio priemonių priėmimas sudaro galimybę iš anksto taikyti daugumą Susitarimo, iš dalies keičiančio AKR ir EB susitarimą, nuostatų, išskyrus reikalingus daugiametės finansavimo programos pakeitimus ir nuostatas, susijusias su kova su terorizmu bei bendradarbiavimu kovojant su masinio naikinimo ginklų platinimu, kurių taikymas priklauso nuo Tarybos sprendimo, patvirtinančio finansinių išteklių skyrimą.

               (3)

               Taryboje posėdžiavę valstybių narių vyriausybių atstovai susitarė dėl Vidaus susitarimo, iš dalies keičiančio 2000 m. rugsėjo 18 d. Vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą (toliau – Susitarimas, iš dalies keičiantis Vidaus susitarimą). Susitarimas, iš dalies keičiantis Vidaus susitarimą negali įsigalioti, kol jo pagal savo konstitucinius reikalavimus nepatvirtins kiekviena valstybė narė.

               (4)

               Pagal AKR ir EB Ministrų Tarybos sprendimo Nr. 5/2005 2 straipsnį valstybėms narėms ir Bendrijai reikės kiekvienai veikiant savo vardu imtis atitinkamų priemonių tam sprendimui įgyvendinti.

               (5)

               Dėl to, siekiant nustatyti tvarką, kurios valstybėms narėms reikia laikytis Susitarimo, iš dalies keičiančio AKR ir EB susitarimą, išankstinio taikymo laikotarpiu, turėtų būti nustatytas laikinas Susitarimo, iš dalies keičiančio Vidaus susitarimą, taikymas,

         NUSPRENDĖ:
   1 straipsnis
   Taryboje posėdžiavusių valstybių narių vyriausybių atstovų vidaus susitarimo, iš dalies keičiančio 2000 m. rugsėjo 18 d. Vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą (toliau – Susitarimas, iš dalies keičiantis Vidaus susitarimą), nuostatos yra laikinai taikomos nuo 2005 m. birželio 25 d.
   Susitarimo, iš dalies keičiančio Vidaus susitarimą, tekstas yra pridedamas prie šio sprendimo.
   2 straipsnis
   Šis sprendimas įsigalioja tuo pačiu metu kaip ir išankstiniam Susitarimo, iš dalies keičiančio AKR ir EB susitarimą, taikymui skirtos pereinamojo laikotarpio priemonės.
   Jis galioja tol, kol įsigalios Susitarimas, iš dalies keičiantis Vidaus susitarimą.
   3 straipsnis
   Šis sprendimas yra skelbiamas Europos Sąjungos oficialiajame leidinyje.

      Priimta Liuksemburge, 2006 m. balandžio 10 d.

            Valstybių narių vyriausybių vardu

            Pirmininkė

         U. PLASSNIK

      (1)  OL L 287, 2005 10 28, p. 1.
    ---documentbreak---

               9.9.2006

               LT

               Europos Sąjungos oficialusis leidinys

               L 247/48

         TARYBOJE POSĖDŽIAVUSIŲ
   valstybių narių vyriausybių atstovų vidaus susitarimas, iš dalies keičiantis 2000 m. rugsėjo 18 d. vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą
   TARYBOJE POSĖDŽIAVĘ EUROPOS BENDRIJOS VALSTYBIŲ NARIŲ VYRIAUSYBIŲ ATSTOVAI,
   ATSIŽVELGDAMI į Europos bendrijos steigimo sutartį,
   ATSIŽVELGDAMI į 2000 m. birželio 23 d. Kotonu (Beninas) pasirašytą AKR ir EB partnerystės susitarimą (toliau – AKR ir EB susitarimas),
   ATSIŽVELGDAMI į Komisijos parengtą projektą,
   KADANGI:

               (1)

               2004 m. balandžio 27 d. sprendimu Taryba įgaliojo Komisiją pradėti derybas su AKR valstybėmis, kad būtų iš dalies pakeistas AKR ir EB susitarimas. Šios derybos buvo baigtos 2005 m. vasario 23 d. Briuselyje. Susitarimas, iš dalies keičiantis AKR ir EB susitarimą, buvo pasirašytas 2005 m. birželio 25 d. Liuksemburge.

               (2)

               Dėl to reikėtų iš dalies pakeisti 2000 m. rugsėjo 18 d. Taryboje posėdžiavusių valstybių narių vyriausybių atstovų vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą (1) (toliau – Vidaus susitarimas).

               (3)

               Vidaus susitarimu nustatytą tvarką reikia iš dalies keisti, kad būtų atsižvelgta į 96 ir 97 straipsnių, kaip jie išdėstyti Susitarime, iš dalies keičiančiame AKR ir EB susitarimą, pakeitimus. Ši tvarka taip pat turėtų būti iš dalies keičiama, kad būtų atsižvelgta į naują 11b straipsnį, kurio 1 dalis yra esminė Susitarimo, iš dalies keičiančio AKR ir EB susitarimą, dalis,

         SUSITARĖ:
   1 straipsnis
   2000 m. rugsėjo 18 d. Taryboje posėdžiavusių valstybių narių vyriausybių atstovų vidaus susitarimas dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą iš dalies keičiamas taip:

               1)

               3 straipsnis pakeičiamas taip:
               „3 straipsnis
               Valstybių narių poziciją dėl AKR ir EB susitarimo 11b, 96 ir 97 straipsnių įgyvendinimo, kai ta pozicija yra susijusi su jų kompetencijai priklausančiais klausimais, priima Taryba, veikdama priede nustatyta tvarka.
               Jei planuojamos priemonės yra susijusios su valstybių narių kompetencijai priklausančiais klausimais, Taryba taip pat gali veikti valstybės narės iniciatyva.“.

               2)

               9 straipsnis pakeičiamas taip:
               „9 straipsnis
               Šis susitarimas, parengtas vienu originaliu egzemplioriumi anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis, kurio tekstai visomis dvidešimčia kalbų yra autentiški, deponuojamas Tarybos Generalinio sekretoriato archyvuose, o jo patvirtinta kopija siunčiama kiekvienai jį pasirašiusios valstybės vyriausybei.“.

               3)

               Priedas pakeičiamas taip:

                  „PRIEDAS

                              1)

                              Prieš pradėdama AKR ir EB susitarimo 96 straipsnyje numatytą konsultavimosi procesą, išskyrus ypatingos skubos atvejus, Bendrija ir jos valstybės narės išnaudoja visas įmanomas politinio dialogo su AKR valstybe galimybes pagal AKR ir EB susitarimo 8 straipsnį. Dialogas pagal 8 straipsnį turi būti sistemingas ir formalizuotas pagal AKR ir EB susitarimo VII priedo 2 straipsnyje pateiktus konkrečius nurodymus. Dialogui vykstant nacionaliniu, regioniniu ir subregioniniu lygmeniu, kai dalyvauja Jungtinė parlamentinė asamblėja, jai atstovauja einantys pareigas bendrapirmininkiai arba paskirtas patikėtinis.

                              2)

                              Tais atvejais, kai išnaudojus visas dialogo pagal AKR ir EB susitarimo 8 straipsnį galimybes ir Komisijai arba valstybei narei parodžius iniciatyvą Taryba mano, kad kuri nors AKR valstybė neįvykdė įsipareigojimo pagal vieną iš esminių dalykų, nurodytų AKR ir EB susitarimo 9 ar 11b straipsniuose, arba rimtais korupcijos atvejais ta AKR valstybė turi būti kviečiama, jei nėra ypatingos skubos, surengti konsultacijas pagal AKR ir EB susitarimo11b, 96 ar 97 straipsnius.
                              Taryba sprendžia kvalifikuota balsų dauguma.
                              Per konsultacijas Bendrijai atstovauja Tarybai pirmininkaujanti valstybė narė ir Komisija, o šios stengiasi užtikrinti lygybę atstovavimo lygmeniu. Konsultacijos yra orientuojamos į priemones, kurių turi imtis atitinkama šalis, ir vyksta laikantis AKR ir EB susitarimo VII priede išdėstytų konkrečių nurodymų.

                              3)

                              Pasibaigus AKR ir EB susitarimo 11b, 96 ar 97 straipsniuose nustatytiems galutiniams konsultacijų terminams ir, nepaisant visų pastangų, neradus jokio sprendimo arba skubos arba atsisakymo surengti konsultacijas atveju Taryba pagal tuos straipsnius Komisijos pasiūlymu kvalifikuota balsų dauguma gali nedelsdama nuspręsti imtis atitinkamų priemonių, įskaitant dalinį Susitarimo taikymo sustabdymą. Dėl visiško AKR ir EB susitarimo taikymo atitinkamai AKR valstybei sustabdymo Taryba sprendžia vieningai.
                              Šios priemonės galioja tol, kol Taryba, laikydamasi šio straipsnio pirmoje pastraipoje nustatytos taikytinos tvarkos, priima sprendimą, iš dalies keičiantį ar atšaukiantį priemones, kurių buvo nuspręsta imtis anksčiau, arba atitinkamais atvejais – sprendime nurodytam laikotarpiui.
                              Šiuo tikslu Taryba nuolat reguliariai ir bent kas šeši mėnesiai persvarsto pirmiau minėtas priemones.
                              Apie tokiu būdu patvirtintas priemones Tarybos pirmininkas praneša atitinkamai AKR valstybei ir AKR ir EB Ministrų Tarybai iki joms įsigaliojant.
                              Tarybos sprendimas yra skelbiamas Europos Sąjungos oficialiajame leidinyje. Tais atvejais, kai priemonės patvirtinamos nedelsiant, pranešimas apie jas AKR valstybei bei AKR ir EB Ministrų Tarybai yra siunčiamas tuo pat metu kaip ir kvietimas surengti konsultacijas.

                              4)

                              Apie kiekvieną sprendimą, priimtą pagal 1 ir 2 dalis, nedelsiant ir išsamiai yra pranešama Europos Parlamentui.“.

         2 straipsnis
   Šį Susitarimą kiekviena valstybė narė patvirtina pagal savo konstitucinius reikalavimus. Kiekvienos valstybės narės vyriausybė Tarybos Generaliniam sekretoriatui praneša apie šio Susitarimo įsigaliojimui reikalingų procedūrų įvykdymą.
   Įvykdžius šio straipsnio pirmos pastraipos nuostatas, šis Susitarimas įsigalioja tuo pačiu metu kaip ir Susitarimas, iš dalies keičiantis AKR ir EB susitarimą (2). Jis galioja tol, kol galioja tas susitarimas.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      'Εγινε στo Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilasei.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxar jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwa tysiące szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

      (1)  OL L 317, 2000 12 15, p. 376.

      (2)  Tarybos Generalinis sekretoriatas Susitarimo įsigaliojimo datą paskelbs Europos Sąjungos oficialiajame leidinyje.


title: 2016 m. gruodžio 1 d. Tarybos sprendimas (BUSP) 2016/2112, kuriuo iš dalies keičiamas Sprendimas 2014/401/BUSP dėl Europos Sąjungos palydovų centro

text:
2.12.2016

               LT

               Europos Sąjungos oficialusis leidinys

               L 327/78

         TARYBOS SPRENDIMAS (BUSP) 2016/2112
   2016 m. gruodžio 1 d.
   kuriuo iš dalies keičiamas Sprendimas 2014/401/BUSP dėl Europos Sąjungos palydovų centro
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. birželio 26 d. Taryba priėmė Sprendimą 2014/401/BUSP dėl Europos Sąjungos palydovų centro ir kuriuo panaikinami Bendrieji veiksmai 2001/555/BUSP dėl Europos Sąjungos Palydovų centro įsteigimo (1);

               (2)

               Europos Sąjungos palydovų centro (SATCEN) valdyba turėtų turėti galimybę pasikviesti į kai kuriuos savo posėdžius ekspertus iš atitinkamų valstybių, tarptautinių organizacijų, įstaigų ir subjektų, kad jie pateiktų informacijos tam tikrais klausimais;

               (3)

               SATCEN turėtų būti atsakingas už bendros užsienio ir saugumo politikos srityje Sąjungos sudarytų tarptautinių susitarimų, susijusių su SATCEN veikla, įgyvendinimą;

               (4)

               Sprendimas 2014/401/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/401/BUSP iš dalies keičiamas taip:

               1.

               6 straipsnio 4 dalis pakeičiama taip:
               „4.   SATCEN direktorius ar direktoriaus atstovas paprastai dalyvauja valdybos posėdžiuose. Europos Sąjungos karinio komiteto vadovas, Europos Sąjungos karinio štabo generalinis direktorius ir Europos Sąjungos civilinių operacijų vadovas taip pat gali dalyvauti valdybos posėdžiuose. Atitinkamų Sąjungos institucijų, agentūrų, įstaigų ir subjektų atstovai, taip pat trečiųjų valstybių, tarptautinių organizacijų ir subjektų atstovai valdybos kvietimu taip pat gali dalyvauti valdybos posėdžiuose, kad pateiktų informacijos konkrečiais darbotvarkės klausimais.“

               2.

               20 straipsnyje po 2 dalies įterpiama ši dalis:
               „2a.   SATCEN valdybai pritarus yra atsakingas už bendros užsienio ir saugumo politikos srityje Sąjungos sudarytų tarptautinių susitarimų įgyvendinimą tiek, kiek jie yra susiję su SATCEN veikla.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gruodžio 1 d.

            Tarybos vardu

            Pirmininkas

         A. ÉRSEK

      (1)  2014 m. birželio 26 d. Tarybos sprendimas 2014/401/BUSP dėl Europos Sąjungos palydovų centro ir kuriuo panaikinami Bendrieji veiksmai 2001/555/BUSP dėl Europos Sąjungos Palydovų centro įsteigimo (OL L 188, 2014 6 27, p. 73).


title: 2011 m. lapkričio 28 d. Tarybos sprendimas 2011/764/BUSP, kuriuo panaikinamas Sprendimas 2011/210/BUSP dėl Europos Sąjungos karinės operacijos humanitarinės pagalbos operacijoms remti reaguojant į krizę Libijoje (EUFOR Libya)

text:
29.11.2011

               LT

               Europos Sąjungos oficialusis leidinys

               L 314/35

         TARYBOS SPRENDIMAS 2011/764/BUSP
   2011 m. lapkričio 28 d.
   kuriuo panaikinamas Sprendimas 2011/210/BUSP dėl Europos Sąjungos karinės operacijos humanitarinės pagalbos operacijoms remti reaguojant į krizę Libijoje (EUFOR Libya)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiosios įgaliotinės užsienio reikalams ir saugumo politikai pateiktą pasiūlymą,
   kadangi:

               (1)

               2011 m. balandžio 1 d. Taryba priėmė Sprendimą 2011/210/BUSP (1);

               (2)

               2011 m. spalio 27 d. laišku Europos Sąjungos operacijos vadas pranešė apie operacijos štabo uždarymą 2011 m. lapkričio 10 d. Todėl, remiantis 13 straipsnio 3 dalimi, Sprendimas 2011/210/BUSP turėtų būti panaikintas nuo 2011 m. lapkričio 10 d.;

               (3)

               2008 m. gruodžio 18 d. Tarybos sprendime 2008/975/BUSP, nustatančiame Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmą (ATHENA) (2), nustatomos audito ir operacijos ataskaitų teikimo procedūros,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/210/BUSP panaikinamas nuo 2011 m. lapkričio 10 d. Šis panaikinimas neturi įtakos Sprendime 2008/975/BUSP nustatytoms procedūroms, susijusioms su auditu ir operacijos ataskaitų teikimu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. lapkričio 28 d.

            Tarybos vardu

            Pirmininkė

         K. SZUMILAS

      (1)  OL L 89, 2011 4 5, p. 17.

      (2)  OL L 345, 2008 12 23, p. 96.


title: 2012/683/ES: 2012 m. spalio 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2011/019 ES/Galicia Metal“ )

text:
7.11.2012

               LT

               Europos Sąjungos oficialusis leidinys

               L 307/77

         EUROPOS PARLAMENTO IR TARYBOS SPRENDIMAS
   2012 m. spalio 25 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2011/019 ES/Galicia Metal“)
   (2012/683/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gruodžio 28 d. Ispanija pateikė paraišką mobilizuoti EGF lėšas dėl 878 darbuotojų atleidimo iš 35 įmonių, vykdančių NACE 2 red. 25 skyriaus (metalo gaminių, išskyrus mašinas ir įrenginius, gamyba) veiklą Galisijos (ES11) NUTS II regione, ir iki 2012 m. gegužės 28 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 2 029 235 EUR sumą;

               (5)

               todėl EGF lėšos turėtų būti mobilizuotos finansinei paramai pagal Ispanijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 2 029 235 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. spalio 25 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.